REGLAMENT DE RÈGIM INTERN DEL CAMPUS IBEROAMERICÀ UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3611)
  + [Valencià](/va/acuerdo/3611)






Selector de idioma

Leer

* [Español](/es/acuerdo/3611)
* [Valencià](/va/acuerdo/3611)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DEL CAMPUS IBEROAMERICÀ UNIVERSITAT D'ALACANT[Butlletí Oficial Universitat d'Alacant](/ca/Publicacion)
================================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DEL CAMPUS IBEROAMERICÀ UNIVERSITAT D'ALACANT

Data d'aprovació
:   25/02/2016

Data de publicació
:   02/03/2016

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=3611.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3611)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3611)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DEL CAMPUS IBEROAMERICÀ UNIVERSITAT D'ALACANT&url=https://www.boua.ua.es/va/acuerdo/3611)

**Títol:** REGLAMENT DE RÈGIM INTERN DEL CAMPUS IBEROAMERICÀ UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 25 de febrer de 2016

EL CONSELL DE GOVERN DE LA UNIVERSITAT D'ALACANT, EN LA SEUA SESSIÓ ORDINÀRIA DEL DIA 25 DE FEBRERO DE 2016, VA APROVAR PER UNANIMITAT, EL

REGLAMENT DE RÈGIM INTERN DEL CAMPUS IBEROAMERICÀ UNIVERSITAT D’ALACANT

Preàmbul

La Llei orgànica 4/2007, de 12 d’abril, que modifica la Llei orgànica 6/2001, de 21 de desembre, d’Universitats estableix les bases precises per a realitzar una profunda modernització de la universitat espanyola que consisteix en la incorporació plena a l’Espai Europeu d’Educació Superior. El Reial decret 1393/2007, de 29 d’octubre, modificat pel Reial decret 861/2010, de 2 de juliol, i pel Reial decret 43/2015, de 2 de febrer, aprofundeix notablement en el concepte de l’autonomia universitària ja que permet que siguen les mateixes universitats les que proposen i dissenyen els ensenyaments i implanten els títols que hagen d’impartir i expedir, potencien l’obertura als estudiants procedents d’altres països de l’Espai Europeu d’Educació Superior i d’altres àrees geogràfiques i marca també una nova estratègia en el context global de l’educació superior.

Un dels objectius fonamentals que aquesta organització dels ensenyaments planteja, i que perfila aquest últim reial decret, és el foment de la mobilitat europea amb altres parts del món. Per a fer-ho les universitats podran crear estructures que promocionen aquesta mobilitat sempre que els mitjans materials i serveis disponibles propis o, si escau, concertats amb altres institucions alienes a la universitat siguen adequats per a garantir l’adquisició de competències i el desenvolupament de les activitats formatives planificades i que garantisquen els criteris d’accessibilitat universal i disseny per a tots.

En aquest context, cal portar a col·lació el que disposa l’article 6 de l’Estatut de la Universitat d’Alacant, que quant a les estructures organitzatives estableix que “la Universitat estarà integrada per facultats, escoles, departaments, instituts universitaris d’investigació, escoles de doctorat i altres centres o estructures necessàries per a l’acompliment de les seues funcions”. Per si no fóra prou, l’article 30 de l'esmentat Estatut ratifica la possibilitat que la Universitat d’Alacant, en ús de les seues competències, constituïsca centres o estructures pròpies per a l’organització d’ensenyaments no oficials, en modalitat presencial, no presencial o mixta, com també per a la realització d’altres activitats docents, científiques, tècniques, artístiques o de prestació de serveis.

El Campus Iberoamericà Universitat d’Alacant té com a raó fonamental promoure la implantació de titulacions de la Universitat d’Alacant en universitats iberoamericanes amb les quals s’haja subscrit conveni a aquest efecte, al mateix temps que contribuir de manera decidida i efectiva a estrènyer tot tipus de vincles acadèmics -investigadors, culturals, de mobilitat i de cooperació- amb eixes universitats basats en la qualitat i l’excel·lència.

El Campus Iberoamericà Universitat d’Alacant tindrà un Reglament de règim intern que n’establirà les competències, com també els paràmetres organitzatius i funcionals per al desenvolupament d’aquestes.

La Universitat d’Alacant ha mantingut des de l’origen una especial vinculació amb Iberoamèrica. Les relacions amb diferents universitats i institucions acadèmiques i culturals d’aquest àmbit geogràfic constitueixen valors clau dins de l’estratègia d’internacionalització. Fruit d’aquestes relacions, la Universitat d’Alacant s’ha convertit en referent dins del món universitari iberoamericà, fet que ha permès desenvolupar nombrosos estudis, projectes i cooperacions de caràcter multidisciplinari.

Atesa la magnitud que les activitats dutes a terme amb universitats i institucions iberoamericanes han adquirit, és aconsellable dotar el Campus Iberoamericà Universitat d’Alacant d’un marc jurídic que permeta el desenvolupament de les funcions, establisca l’estructura precisa per al compliment de les finalitats constitutives i reculla de forma expressa per a facilitar el seu desenvolupament l’establiment d’una estructura de caràcter estable en universitats iberoamericanes d’importància geoestratègica.

Títol I. Àmbit d’actuació, règim econòmic i jurídic

Article 1. El Campus Iberoamericà Universitat d’Alacant és l’estructura organitzativa estable constituïda per la Universitat d’Alacant per a la coordinació, impuls i desenvolupament d’activitats formatives a Iberoamèrica i serveix també com a nus de connexió a activitats d’investigació, transferència de coneixement, intercanvi i cooperació.

Article 2. El Campus Iberoamericà Universitat d’Alacant té una vocació de col·laboració amb universitats i institucions llatinoamericanes amb les quals puga subscriure convenis per al desenvolupament del seu objecte constitutiu. En aquest sentit, podrà promoure i establir, mitjançant els instruments oportuns, aliances estratègiques amb altres universitats iberoamericanes que acaben amb l’establiment de seus i que permeten el desenvolupament de les seues activitats.

Article 3. El Campus Iberoamericà Universitat d’Alacant té plena autonomia organitzativa per al desenvolupament de les activitats que li són pròpies, sense més limitacions que les imposades per l’Estatut, la normativa pròpia de la Universitat d’Alacant i les disposicions legals que puguen ser aplicables.

Article 4. La Universitat d’Alacant dotarà el Campus Iberoamericà Universitat d’Alacant dels recursos necessaris per a l’adequat funcionament d’acord amb els pressupostos aprovats anualment.

Títol II. Objectius i competències

Article 5. El Campus Iberoamericà Universitat d’Alacant tindrà com a objectiu fonamental establir i coordinar l’estratègia de la Universitat d’Alacant a Iberoamèrica en matèria de formació i col·laborar en el foment i desenvolupament de la resta d’activitats marcades en l’àmbit d’actuació. Per a fer-ho, la Universitat d’Alacant impulsarà la seua presència i projecció en diferents països iberoamericans mitjançant la creació d’una xarxa de seus que permeten promoure l’objectiu anterior en la forma que estableix aquest reglament.

Article 6. El Campus Iberoamericà Universitat d’Alacant, per a aconseguir els objectius, assumeix com a competències pròpies la coordinació, supervisió i ordenació de les activitats de formació a Iberoamèrica, com també la coordinació de la resta d’activitats marcades en l’àmbit d’actuació. Aquesta actuació es manifesta en els punts següents:

1) Elaborar i modificar el Reglament de règim intern per a enviar-lo després al Consell de Govern perquè l’aprove.

2) Elaborar plans de promoció i d’estratègia institucional que permeten el desenvolupament, l’actualització i la implantació de la Universitat d’Alacant en països iberoamericans. Per a fer-ho, podrà establir-se una xarxa de seus amb universitats iberoamericanes d’interès estratègic.

3) Fomentar i impulsar la impartició de titulacions oficials i pròpies de la Universitat d’Alacant a Iberoamèrica.

4) Impulsar i promocionar l’establiment i realització de titulacions conjuntes amb universitats iberoamericanes d’excel·lència.

5) Promocionar activitats d’investigació, transferència de coneixement, culturals, intercanvi i cooperació d’acord amb aquest reglament que contribuïsquen d’una forma directa o indirecta a la consecució dels objectius constitutius.

6) L’acompliment d’aquelles competències precises per al desenvolupament de l’objectiu constitutiu que no hagen sigut objecte de reserva per l’Estatut a un altre òrgan o unitat de la Universitat d’Alacant.

7) Qualssevol altres competències o activitats que siguen encomanades pel Consell de Govern al Campus Iberoamericà Universitat d’Alacant.

Títol III. Òrgans de govern

Article 7. El Campus Iberoamericà Universitat d’Alacant, constituït a l’empara de l’article 30 de l’Estatut de la Universitat d’Alacant, estarà regit pels òrgans de govern següents:

* El Comitè Executiu
* El director o la directora del Campus.
* El Consell Assessor.

Article 8. El Comitè Executiu és el principal òrgan de decisió al qual correspon impulsar i supervisar les línies estratègiques que afecten el desenvolupament de les activitats del Campus Iberoamericà Universitat d’Alacant, com també aprovar les directrius general s i procediments necessaris per a l’execució. Així mateix, li competeix promoure l’establiment de les relacions amb altres universitats en l’àmbit de les seues competències i impulsar la creació, si escau, de noves estructures que permeten la incorporació i integració en la xarxa de seus del Campus.

Article 9. El Comitè Executiu del Campus Iberoamericà Universitat d’Alacant estarà integrat per:

* El rector o la rectora de la Universitat d'Alacant, que ostentarà la presidència.
* El secretari o la secretària general de la Universitat d’Alacant, que igualment exercirà la secretaria d’aquest òrgan.
* La resta de membres del Consell de Direcció de la Universitat d’Alacant.
* El director o la director del Campus.
* Dos membres per designació del rector o la rectora.

En cas d’absència, vacant o malaltia del president o la presidenta, serà suplit/da pel vicerector o la vicerectora amb competències en Ordenació Acadèmica i Professorat, mentre que el secretari o la secretària serà suplit/da en eixos mateixos casos pel vicerector o la vicerectora amb competència en matèria d’Estudis.

Article 10. El Comitè Executiu, d’acord amb el caràcter d’òrgan col·legiat, es regirà per les normes de règim jurídic i de procediment administratiu comú aplicables a les administracions públiques, amb les adaptacions necessàries a l’estructura organitzativa, als procediments especials prevists en la legislació sectorial universitària i als procediments singulars que s’establisquen en l’Estatut de la Universitat d’Alacant.

Es reunirà de manera ordinària almenys una vegada al semestre i de manera extraordinària tantes vegades com siga necessari. Correspondrà al rector o a la rectora convocar-lo.

Per al funcionament normal del Comitè Executiu, caldrà atenir-se al que disposen els articles 101 i següents de l’Estatut de la Universitat d’Alacant.

Article 11. El directora o la directora del Campus Iberoamericà Universitat d’Alacant és l’òrgan unipersonal de caràcter executiu, nomenat pel rector o la rector, que exercirà les funcions de direcció, representació i gestió ordinària. Podrà exercir aquest càrrec el professorat doctor amb vinculació permanent de la Universitat d’Alacant.

Article 12. Correspondrà al director o la directora del Campus Iberoamericà Universitat d’Alacant el desenvolupament de les línies d’actuació establides pel Comitè Executiu en l’àmbit de les seues competències.

Així mateix, seran funcions inherents a la direcció del Campus la planificació, l’execució i el seguiment de les actuacions desenvolupades d'acord amb les directrius del Comitè Executiu.

Article 13. El Consell Assessor del Campus Iberoamericà Universitat d’Alacant és l’òrgan d’assessorament i informació del Comitè Executiu.

Correspondrà al Consell Assessor la realització de tasques de suport al Campus en l’execució de les activitats, com també de col·laboració en la projecció internacional d’aquest.

El Consell Assessor estarà integrat per personalitats de reconegut prestigi i rellevància internacional de les diferents branques de coneixement.

Els membres del Consell Assessor seran nomenats pel rector o la rectora amb l’informe previ del Comitè Executiu.

Disposició final

Aquesta normativa , una vegada aprovada pel Consell de Govern, entrarà en vigor l’endemà de la publicació en el Butlletí Oficial de la Universitat d’Alacant.





[Carretera Sant Vicent del Raspeig s/n  
03058 Sant Vicent del Raspeig - Alacant  
 Tel. 91 892 0604 - Fax 04 482 1516](https://www.google.es/maps/@92.804909,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12588&trk=tyah&trkInfo=tarId%8W9121023049214%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)